
TAHUN 6

NAMA  :  .....................................................







SRK ASSUNTA ( 1 )    1995

Arahan Am  :  Tiap-tiap soalan  diikuti oleh empat jawapan iaitu A,  B,  C  dan D.  Pilih jawapan yang paling tepat.

Soalan 1 hinga soalan 5.

Baca petikan di bawah.  Kemudian jawab soalan yang berikutnya.



Naning adalah sebuah daerah yang terletak di dalam negeri Melaka.  Ia bersempadan dengan Rembau,  Negeri Sembilan dan berhampiran dengan Taboh.  Di bahagian utaranya,  Sungai Buloh dan Melekek di bahagian selatan.  Naning masih lagi wujud hingga ke hari ini.  Menurut sejarah,  Naning pernah dijajah oleh Inggeris di sekitar tahun 1832 dan diperintah oleh Belanda semenjak tahun 1757 sehingga tahun 1824 iaitu setelah termeterainya Perjanjian Inggeris-Belanda.



Sejarah telah membuktikan Dol Said atau nama penuhnya Abdul Said adalah seorang wira yang mempelopori perjuangan menentang penjajahan Inggeris di Tanah Melayu pada masa itu khususnya di daerah Naning.  Dol Said dilahirkan dalam tahun 1775 dan merupakan anak jati Naning. Dalam tahun 1802,  beliau telah dilantik menjadi penghulu Naning untuk menggantikan Dato’ Anjak yang telah meninggal dunia.



Perjuangan Dol Said untuk mempertahankan Naning dari dijajah bermula semasa pemerintahan Belanda lagi.  Ini terbukti apabila cukai yang dikenakan oleh Belanda sebanyak 10 peratus daripada hasil tanaman penduduk Naning tidak dibayar sehinggakan Belanda memaksa semua penduduk Naning membayar 400 gantang beras.



Bantahan demi bantahan telah dilakukan oleh Dol Said.  Anak jati Naning ini tidak mahu tunduk kepada penjajah kerana sayangkan kedaulatan negeri sendiri.  Gabenor Fullerton ( wakil Inggeris )   di Melaka pernah mengarahkan Dol Said mengadapnya tetapi tidak diendahkan oleh beliau.



Menurut kajian sejarah,  Dol Said meningal dunia dalam tahun 1849 atas sebab kekesalan beliau terhadap pembelotan anak Melayu yang pernah menyokong Ingeris menentang Naning.  Hakikatnya,  penjajahan Inggeris ke atas Tanah Melayu khasnya di Naning telah banyak mengubah corak kehidupan,  politik dan sosial masyarakat Melayu hingga ke hari ini.

1.
Di manakah letaknya Naning ?


A.
Di negeri Melaka
.


B.
Di Negeri Sembilan.


C.
Di Rembau.



D.
Di Johor.

2.
Naning pernah mula dijajah oleh Inggeris pada _________.


A.
1757

B.
1832

C.
1842

D.
1824

3.
Bilakah Dol Said mula berjuang menentang Naning dari dijajah ?


A.
Sejak pemerintahan Inggeris.

B.
Sejak pemerintah Amerika.


C.
Sejak pemerintahan Belanda.

D.
Sejak pemerintahan Portugis.

4.
Di manakah Dol Said dilahirkan ?


A.
Melaka.

B.
Rembau.

C.
Naning

D.
Negeri Sembilan.

5.
Mengapakah Dol Said meninggal dunia ?


A.
Kerana kekesalan beliau terhadap anak Inggeris.


B.
Kerana kebanggaannya terhadap anak Melayu.


C.
Kerana kebanggaannya terhadap pembelotan anak Inggeris.


D.
Kerana kekesalannya terhadap pembelotan anak Melayu.

Soalan 6 hingga soalan 10.

Baca sajak di bawah.  Kemudian jawab soalan-soalan berikutnya.

Warga tua

Kau teras masyarakat

Kau tulang belakang negara

Kau pendidik yang tidak mengerti erti jemu

Untuk menghasilkan generasi

Yang akan memenuhi matlamat negara

Warga tua

Perjalanan hidupan teruji sekian lama

Pengembaraanmu penuh onak dan duri

Kau bagai obor dan pelita

Demi untuk menerangi kehidupan

Insan-insan kerdil

Warga tua

Cintamu pada masyarakat dan nusa

Tidak pernah liput

Kasih sayangmu ternyata luhur
Wahai anak bunga bangsa

Patuhi dan hargailah warga tua

Kenanglah jasa mereka

Kedua-dua ayah dan ibumu

6.
Siapakah sebenarnya warga tua menurut sajak di atas ?


A.
Datuk dan nenek.



B.
Ibu dan ayah.


C.
Orang-orang tua.



D.
Guru sekolah.

7.
Untuk memenuhi matlamat negara warga tua mestilah


A.
patuh pada anak bunga bangsa.

B.
diuji.


C.
menjadi obor dan pelita.


D.
mendidik tanpa rasa jemu.

8.
Perkataan luhur dalam petikan di atas bermaksud


A.
jujur

B.
ikhlas

C. 
amanah

D.
belas

9.
Siapakah yang disuruh supaya menghargai dan mengenang jasa warga tua ?


A.
Sesiapa saja
B.
Anak-anak
C.
Ibu bapa
D.
Cucu-cicit

10.
Sajak di atas menyatakan perasaan yang bagaimana terhadap warga tua ?


A.
Penghargaan
B.
Simpati

C.
Terharu

D.
Sedih

Soalan 11 hinga soalan 15.

Baca surat jemputan di bawah ini.  Kemudian jawab soalan-soalan berikutnya.

Persatuan Bahasa Melayu,

Sekolah Rendah Kebangsaan,

Taman Suria,

14000 Bukit Mertajam







22 JULAI 1994

Saudara,

Pertandingan/Persembahan Drama
Dengan sukacitanya dimaklumkan,  bahawa pihak kami akan menganjurkan kempen ‘Cintai Bahasa Kebangsaan”.

Kempen ini dianjurkan untuk menigkatkan dan memahirkan penggunaan bahasa Melayu di kalangan murid-murid.

2.
Sempena dengan sambutan dan kempen ‘Cintai Bahasa Kebangsaan’ ini,  pihak kami akan menganjurkan pertandingan dan persembahan drama.  Pertandingan dan persembahan ini akan diadakan pada 5 September 1994.

3.
Besar hatilah kami jika saudara dapat menghantar wakil untuk menyertai pertandingan ini.  Dengan hormatnya kami mengundang wakil sekolah saudara untuk menyertai pertandingan ini.

4.
Matlamat utama kami menganjurkan pertandingan ini bukanlah untuk menentukan pihak manakah yang paling handal.  Matlamat utama kami adalah untuk mengeratkan perhubungan persahabatan di kalangan para peserta dan murid-murid lain di selluruh daerah ini.

5.
Untuk makluman saudara,  kami ada menjemput wakil dari sekolah-sekolah lain juga.  Antaranya termasuklah sekolah-sekolah di Nibong Tebal,  Sungai Bakap,  Simpang Empat,  Kampung Baru  Bukit Tengah dan Permatang Pauh.

6.
Sila nyatakan persetujuan saudara berhubung dengan jemputan ini sebelum 5 Ogos 1994 untuk memudahkan kami membuat persiapan yang seterusnya.  Syarat-syarat penyertaan akan dibincangkan kemudian.

Kerjasama dan kesudian pihak saudara menyertai pertandingan ini kami dahului dengan terima kasih. Sekian.

Yang menjalankan tugas

Muzaimi Musa

....................................

(  Muzaimi Musa  )

Setiausaah Persatuan Bahasa Melayu,

Sekolah Rendah Kebangsaan Stonewell.

11.
Apakah matlamat utama kempen ‘Cintai Bahasa Kebangsaan’ dianjurkan ?


A.
Menentukan pasukan yang paling handal.


B.
Mengeratkan persahabatan di kalangan peserta.


C.
Mencungkil bakat murid-murid.


D.
Meningkatkan dan memahirkan pengunaan Bahasa Melayu di kalangan murid-murid.

12.
Berapa lamakah masa yang diberikan kepada pihak Sekolah Rendah Kebangsaan Taman Suria untuk memberikan jawapan mereka  ?


A.
10 hari

B.
2 minggu
C.
2 bulan

D.
44 hari

13.
Yang manakah antara pernyataan yang berikut yang tidak benar ?


A.
Drama ini perlu dipersembahkan dalam Bahasa Melayu.


B.
Para peserta mempunyai masa lebih 40 hari untuk berlatih.


C.
Surat ini perlu dijawab sebelum 5 Ogos 1994.


D.
Pertandingan ini terbuka hanya kepada wakil dari Sekolah Rendah Kebangsaan Stowell.

14.
Penyertaan daripada wakil Sekolah Rendah Kebangsaan Taman Suria akan membuat pihak penganjur pertandingan ini berasa ___________________.


A.
terharu kerana terlalu gembira

B.
bangga dan senang hati


C
puas hati dan sayu


D.
gundah gulana

15.
Yang berikut adalah manfaat yang mungkin  sekali dapat diperolehi para peserta pertandingan drama ini 
kecuali 


A.
membanyakkan rakan baru.


B.
lulus mata pelajaran Bahasa Melayu dengan cemerlang.


C.
melatih diri mengunakan Bahasa Melayu dengan baik.


D.
memenangi hadiah yang disediakan.

Soalan 16 hingga 20.

Baca laporan di bawah,  kemudian jawab soalan-soalan berikutnya.

SEKOLAH RENDAH KEBANGSAAN SRI MUTIARA

LAPORAN LAWATAN SAMBIL BELAJAR KE PEJABAT UTUSAN MALAYSIA

Tempat Lawatan   :   Pejabat Utusan Malaysia.

Tarikh Lawatan    :   12  Mac 1994

Masa   Lawatan    :   10.00 pagi

Rombongan lawatan sambil belajar itu terdiri daripada  :-

( a )  
2 orang guru penasihat dan

( b )
30 orang murid Tahun Enam

Tujuan diadakan lawatan itu ialah  :

( a )
untuk melihat bagaimana berita-berita akhbar ditulis.

( b )
untuk melihat bagaimana akhbar diterbitkan.

( c )
untuk melihat suasana dan keadaan di dalam sebuah bilik berita.

( d )
untuk berkenalan dengan para wartawan akhbar.


Tempat-tempat yang dilawati semasa di sana termasuklah bilik berita,  perpustakan akhbar dan kilang percetakannya.  Dua orang pegawai,  iaitu Encik Ramlee Ishak dan Puan Rahimah Mahmud telah mengiringi rombongan kami di sepanjang lawatan itu.  Mereka telah menerangkan kepada kami peringkat-peringkat yang terlibat dalam penerbitan sesebuah akhbar.  Untuk memberi penerangan yang lebih jelas,  mereka telah menunjukkan slaid tentang peringkat-peringkat itu.  Kami juga dibawa berkenalan dengan para pemberita yang bertugas ketika itu.  Pemberita-pemberita itu telah menerangkan kepada kami tentang tugas mereka pada setiap hari.  Sebelum pulang,  Encik Ramlee telah memberi satu naskhah akhbar kepada setiap murid.

Laporan disediakan oleh :

Surina bt. Salam

( Wakil murid-murid Tahun Enam )

16.
Apakah yang dilaporkan oleh laporan di atas ?


A.
Lawatan sambil belajar murid-murid Sekolah Rendah Kebangsaan Sri Mutiara ke Pejabat Urusan Utusan Malaysia.


B.
Lawatan sambil belajar murid-murid Tahun Enam Sekolah Rendah Kebangsaan Sri Mutiara ke Pejabat Utusan 

Malaysia.


C.
Lawatan sambil belajar murid-murid Persatuan Bahasa Malaysia ke Pejabat Utusan Malaysia.


D.
Lawatan sambil belajar guru-guru Sekolah Rendah Kebangsaan Sri Mutiara ke Pejabat Utusan Malaysia.

17.
Rombongan sambil belajar itu terdiri daripada 


A.
20 orang
B.
30 orang
C.
32 orang

D.
34 orang

18.
Siapakah agaknya yang menyambut kedatangan rombongan itu di Pejabat Utusan Malaysia ?


A.
Dua orang pegawai


B.
Pengurusnya


C.
Penyambut tetamu


D.
Pemilik pejabat itu

19.
Berikut ialah tujuan lawatan itu diadakan kecuali


A.
melihat bagaimanan sesuatu suratkhabar itu diterbitkan.


B.
berkenalan dengan wartawan-wartawan akhbar.


C.
melihat suasana dan keadaan sebuah bilik berita.


D.
untuk belajar cara-cara menerbitkan suratkhabar.

20.
Mengapakah rombongan itu ditunjukkan slaid ?


A.
Untuk memberi penerangan lanjut tentang proses penerbitan akhbar.


B.
Untuk memperkenalkan mereka kepada bahagian-bahagian akhbar.


C.
Untuk mengajar mereka cara-cara menerbitkan akhbar.


D.
Untuk menerangkan kepada mereka benda-benda yang susah difahami.

Soalan 21 hingga soalan 25.

Isikan tempat kosong dengan perkataan yang sesuai.



Taj Mahal ialah makam ___( 21 )___ di dunia yang dibina sebagai tugu ___( 22 )___ tanda kasih sayang seorang raja terhadap isterinya.  Taj Mahal dibina dalam tahun 1632 oleh Raja Shah Jahan.  Bangunan Taj Mahal ini ___( 23 )___ senibina Islam dan Hindu.  Ia siap dibina dalam tempoh 22 tahun yang ___( 24 )___ lebih kurang 20000 pekerja.  Shah Jahan turut dikebumikan di Taj Mahal ___( 25 )___ dengan isteri baginda iaitu Mumtaz Mahal.

21.
A. 
kecantikan
B.
secantik

C.
dicantikkan
D.
tercantik

22.
A.
ingatan

B.
mengingati
C.
peringatan
D.
mengingatkan

23.
A.
diasaskan
B.
berasaskan
C.
mengasas
D.
berasas

24.
A.
terbabit

B.
membabitkan
C.
dibabitkan
D.
berbabit

25.
A.
bersebelahan
B.
menyebelahi
C.
kesebelahan
D.
sebelah menyebelah

Soalan 26 hingga soalan 35.

Isikan tempat kosong dengan jawapan yang sesuai.

26.
Zen Lee mengarang ________ puisi di atas _________ kertas tisu.


A.
sepatah .......... segulung


B.
seuntai .......... sehelai


C.
serangkap ..........sebuku


D.
sebuah ......... sekeping

27.
Harga se __________ pucuk ubi di pasar malam itu ialah lima puluh sen manakala se ________ ayam percik 
ialah seringgit sahaja.


A.
cekak ......... cucuk



B.
gemal ..........batang


C.
ikat .......... keping



D.
gumpal ..........ketul

28.
Beberapa _________ kawat berduri digunakan umtuk memagari se _________ tanah.


A.
batang ......... longgok


B.
buah .......... petak


C.
gulung .......... keping


D.
gelung .......... bidang

29.
Perbincangan itu hanya menemui _________ kerana mereka asyik _________ sahaja.


A.
patah kandar ......... angkat diri

B.
jalan mati ......... lepas tangan


C.
jalan buntu .......... bertikam lidah

D.
berpatah arang ......... bertegang leher

30.
“Nadia mengunakan __________ untuk mendapatkan pekerjaan itu.  Maklumlah,  dia ada __________,” kata 
Sukhjit.


A.
pilih kasih ......... buah hati


B.
jalan belakang ......... orang dalam


C.
Abu Jahal ......... hati berlian


D.
pasar gelap .......... orang atas

31.
Kong E-Ling memang seorang yang __________,  dia sanggup berkorban semata-mata untuk menolong orang dalam kesusahan.


A.
berhati berlian
B.
beramat hidup
C.
berganti tikar
D.
bermata duitan

32.
Barang-barang yang dipamerkan di Muzium Negara itu tidak __________ harganya.


A.
ternilai

B.
bernilai

C.
dinilai

D.
menilai

33.
“Kalau __________singgah di Kuala Terengganu,  belikan _________ barang sebungkus keropok,”  kata 
Deborah dan Melissa kepada Zhew Yinn.


A.
kita  ,  kamu
B.
anda  ,  kita
C.
mereka  ,  saya
D.
kalian  ,  kami

34.
__________ setakat memarahinya,  menamparnya ________ saya berani.


A.
sedangkan ..........apatah lagi


B.
sunguhpun .........namun


C.
baik .........jua



D.
jangankan ......... pun

35.
Fikirannya makin _________ apabila mendapat tahu tentang kemalangan yang menimpa keluarganya.


A.
bersisipan
B.
berserabut
C.
berselerak
D.
berkesudahan

Soalan 36 hingga soalan 37.

Pilih perkataan berganda yang bergaris yang membawa maksud bilangan yang banyak.

36.
i.
Puan Maria mengadakan majlis ramah mesra dengan penduduk di kawasan itu.


ii. 
Mahal sungguh pinggan-mangkuk yang dijual di situ.


iii.
Sampah-sarap kelihatan bertaburan di tepi jalan.


iv.
Kebanyakan pendudukdi bandar itu kaya-raya.


A.
i  dan ii  sahaja.
B.
ii  dan  iii sahaja
C.
ii,  iii,,  iv  sahaja
D.
semua di atas





37.
i. 
Berkali-kali Halimah membaca buku itu tetapi dia masih belum memahaminya.


ii.
Walaupun dia bersungguh-sungguh melakukannya,  namun dia masih gagal.


iii.
Kepingan bata itu diletakkan bersusun-susun supaya mudah dikira.  


iv.
Pada malam itu orang berduyun-duyun mengunjungi rumah Shasha.


A.
i  dan  iii  
B.
iii  dan  iv  
C.
i,  iii  dan  iv  
D.
Semua di atas

Soalan 38 hingga soalan 39.

Pilih soalan yang paling sesuai untuk jawapan yang diberi.

38.
Sambutan Hari Pekerja diadakan pada 1 Mei tiap-tiap tahun sebagai mengenang jasa para pekerja kepada pembangunan negara.


A.
Bilakah sambutan Hari Pekerja diadakan ?


B.
Bagaimanakah kita mengenang jasa para pekerja kepada pembangunan negara ?


C.
Bagaimanakah para pekerja berjasa kepada pembangunan negara ?


D.
Apakah tujuan mengadakan Hari Pekerja pada 1 Mei tiap-tiap tahun ?

39.
“Boleh jadi,  saya ada melihat Adam terhendap-hendap di dusun Mak Cik Mimi,”  kata Siti.


A.
Mengapakah Adam kelihatan terhendap-hendap di dusun Mak Cik Mimi ?


B.
Mungkinkah Adam yang mencuri buah durian di dusun Mak Cik Mimi ?


C.
Adakah sesiapa yang terhendap-hendap di dusun Mak Cik Mimi ?


D.
Agaknya Adam yang terhendap-hendap di situ,  apa pendapat awak ?

Soalan 40.

Pilih ayat yang mengunakan tanda bacaan yang betul.

40.
A.
Aisha telah mendendangkan lagu Janji Manismu dalam pertandingan juara lagu 1995.


B.
Aisha telah mendendangkan lagu ‘Janji Manismu’ dalam Pertandingan Juara Lagu 1995.


C.
Aisha telah lagu,  ‘Janji Manismu’ dalam “Pertandingan Juara Lagu’  1995.


D.
“Aisha,  telah mendendqangkan lagu ‘Janji Manismu’ dalam Pertandingan Juara Lagu 1995.

Soalan 41 hinga 42.

Pilih ayat yang sama maksud dengan ayat yang diberi.

41.
“Tujuan kita ke sana pada hari ini adalah untuk melihat bagaimana susu getah diproses,”  terang Cikgu Adelena.



A.
Gikgu Adelena mencadangkan supaya mereka pergi ke sana pada hari itu adalah untuk melihat 



bagaimana susu getah diproses.


B.
Gikgu Adelena mengemukakan tujuan mereka ke sana pada hari itu adalah untuk melihat bagaimana 


susu getah diproses.


C.
Gikgu Adelena melaporkan bahawa tujuan mereka ke sana pada hari itu adalah untuk melihat 



bagaimana susu getah diproses.


D.
Cikgu Adelena menjelaskan bahawa tujuan mereka ke sana pada hari itu adalah untuk melihat 



bagaimana susu getah diproses.

42.
Jaslina memuji kehebatan Pak Mat menganyam bakul.


A.
“Wah,  besarnya bakul buatan Pak Mat !”  kata Jaslina.


B.
“Wah,  Pak Mat memang berbakat dalam menganyam bakul !”  kata Jaslina.


C.
“Pak Mat,  saya memuji Pak Mat kerana tahu menganyam bakul,”  kata Jaslina.


D.
“Amboi,  cekap sungguh Pak Mat menganyam bakul !”  kata Jaslina.

Soalan 43 hingga 44.

Isikan tempat kosong dengan jawapan yang paling sesuai.

43.
Galah buluh yang dipikul oleh Teenah terlalu panjang hingga _________ di atas tanah.

A.
berjuntai-juntai
B.
berderet-deret
C.
berjurai-jurai
D.
meleret-leret

44.
Posmen itu telah mengalami cedera parah dalam satu kemalangan.  ________ dia masih tetap amanah 
menyampaikan surat-surat itu dengan tangannya sendiri.


A.
Sungguhpu demikian


B.
Di samping itu


C.
Lantaran itu



D.
Tambahan pula

Soalan 45.

Pilih ayat yang paling sesuai sebagai jawapan kepada ayat yang diberi.

45.
Jemima bertanya,  “Sejak bilakah saudara berkecimpung di dalam seni wayang kulit ?”


A.
Saya mula berminat sejak keluarga saya menjadi orang seni.


B.
Saya melibatkan diri dalam seni wayang kulit sejak lima tahun yang lalu.


C.
Wayang kulit telah mula dikenali sejak dua puluh tahun yang lalu.


D.
Wayang kulit ialah kesenian Melayu yang telah menarik saya untuk berkecimpung di dalamnya.\

Soalan 46.

Pilih perumpamaan yang sesuai dengan ayat yang diberi.

46.
Kebanyakan warga kota memang bersikap mementingkan diri sendiri, sanggup memijak orang lain asalkan hasrat mereka tercapai.


A.
Seperti baung di dalam belukar.


B.
Kerana nila setitik rosak susu sebelanga.


C.
Bagai enau di dalam belukar,  melepaskan pucuk masing-masing.


D.
Pucuk dicita ulam mendatang.

Soalan 47 hingga soalan 50.

Pilih ayat-ayat yang betul menggunakan perkataan yang bergaris.

47.
i.
Kemalangan yang dasyat itu membuatkan dia hilang ingatan.


ii.
Ayah hilang pertimbangan apabila diberitahu tantang penangkapan abang.


iii.
Berat badan Arwina hilang semenjak dia sakit.


iv.
Mata pencariannya hilang setelah terciptanya mesin itu.


A.
i  dan  ii  
B.
i  dan  iv  
C.
ii  dan  iii  
D.
i,  ii  dan  iv  

48.
i.
Kecantikan Shazlina terserlah selepas disolek.


ii.
Bakatnya dalam bidang lakonan mula terserlah sejak dia di bangku sekolah.


iii.
Tiba-tiba sahaja Wong Ai Mei terserlah di depan pintu.


iv.
Berita kematiannya terserlah di seluruh kampung.


A.
i  sahaja

B.
i  dan  ii  
C
ii,  iii  dan  iv  
D.
i,  ii  dan  iii  

49.
i.
 Suasana sibuk di Jalan Ipoh menjadi lengang menjelang malam.


ii.
Biskut yang dibuat oleh Nik Betty menjadi tetapi kurang ranggup.


iii.
Mun Tzin telah dilantik menjadi Penolong Ketua Pengawas sekolah itu.


iv.
Puteri Ayu mengajak Nirmala ke dusun neneknya kerana pada tahun tersebut pokok rambutan mereka 


sangat menjadi.


A.
i  dan  ii `
B.
i,  iii  dan  iv  
C.
i,  ii  dan  iii  
D.
Semua di atas

50.
i.
Hui Ling telah mengkaji perkara itu dalam-dalam.


ii.
Pengerusi menyatakan bahawa mereka tidak perlu membincangkan perkara itu dalam-dalam.


iii.
Dikoreknya lubang itu dalam-dalam.


iv.
Perigi di kampung  datuk Nazira dalam-dalam belaka.


A.
i  dan  iv  
B.
ii  dan  iv  
C.
i,  iii  dan  iv  
D.
Semua di atas

SRK ( 1 )  ASSUNTA,  PETALING JAYA

